
Ақтау қалалық мәслихатының    
2026 жылғы 21 тамыздағы        
№34/217   шешіміне қосымша

Ақтау қалалық мәслихатының    
2002 жылғы 15 ақпандағы 
№ 20/189 
шешімімен бекітілген


«Ақтау қалалық мәслихатының аппараты» 
мемлекеттік органы туралы
ЕРЕЖЕ

1-тарау. Жалпы ережелер
1. [bookmark: _GoBack]«Ақтау қалалық мәслихатының аппараты» мемлекеттік органы (бұдан әрі – Аппарат) Ақтау қалалық мәслихаты, оның органдары мен депутаттарының қызметін ұйымдастырушылық, құқықтық, материалдық-техникалық және өзге де қамтамасыз етуді жүзеге асыратын мемлекеттік мекеме болып табылады. Мемлекеттік органның толық атауы:                          «Ақтау қалалық мәслихатының аппараты» мемлекеттік мекемесі.
2. Аппараттың ведомстволары жоқ.
3. Аппарат өз қызметін Қазақстан Республикасының Конституциясына және заңдарына, Қазақстан Республикасы Президентінің және Үкіметінің актілеріне, өзге де нормативтік құқықтық актілерге,               сондай-ақ осы ережеге сәйкес жүзеге асырады.
4. Аппарат ұйымдық-құқықтық нысанындағы заңды тұлға болып табылады, оның Қазақстан Республикасының Мемлекеттік елтаңбасы бейнеленген мөрлері және атауы мемлекеттік тілінде жазылған мөртабандары, белгіленген үлгідегі бланкілері, Қазақстан Республикасының заңнамасына сәйкес қазынашылық органдарында шоттары бар.
5. Аппарат азаматтық-құқықтық қатынастарды өз атынан жасайды.
6. Аппарат Қазақстан Республикасының заңнамасына сәйкес уәкілеттік берілген жағдайда ол мемлекеттің атынан азаматтық-құқықтық қатынастардың тарапы болуға құқылы.
7. Аппарат өз құзыретінің мәселелері бойынша заңнамада белгіленген тәртіппен Аппарат басшысының бұйрықтарымен және Қазақстан Республикасының заңнамасында көзделген өзге де актілермен рәсімделетін шешімдер қабылдайды.
8. Аппарат құрылымы мен штат санының лимиті Қазақстан Республикасының заңнамасына сәйкес бекітіледі.
9. Заңды тұлғаның орналасқан жері:  индекс 130000, Маңғыстау облысы, Ақтау қаласы, 4 шағынаудан, №72 ғимарат.
10.   Осы ереже Аппараттың құрылтай құжаты болып табылады. 
11. Аппараттың қызметін қаржыландыру Қазақстан Республикасының заңнамасына сәйкес қалалық бюджет қаражаты есебінен жүзеге асырылады.
12. Аппаратқа кәсіпкерлік субъектілерімен Аппараттың өкілеттіктері болып табылатын міндеттерді орындау тұрғысынан шарттық қарым-қатынас жасауға тыйым салынады.
Егер Аппаратқа заңнамалық актілермен кіріс әкелетін қызметті жүзеге асыру құқығы берілсе, онда алынған кіріс, егер Қазақстан Республикасының заңнамасында өзгеше белгіленбесе, мемлекеттік бюджетке жіберіледі.

2-тарау. Аппараттың мақсаттары, функциялары мен өкілеттіктері
13.  Мақсаттары:
қалалық мәслихаттың, оның органдары мен депутаттарының қызметін ақпараттық-талдаумен, ұйымдық-құқықтықпен, құжаттамалықпен және материалдық-техникалықпен қамтамасыз ету; 
мәслихат депутаттарының Қазақстан Республикасының заңнамасымен белгіленген өкілеттіктерін жүзеге асыруына жәрдемдесу;
мәслихат қызметінің халық алдындағы ашықтығын, жариялылығын қамтамасыз ету, жергілікті өзін-өзі басқару институттарымен өзара іс-қимылды нығайту. 
14.  Өкілеттіктері:
1) құқықтары:
белгіленген тәртіппен мемлекеттік органдардан және лауазымды тұлғалардан, өзге де ұйымдардан және азаматтардан өткізілетін сессиялар мен тұрақты (уақытша) комиссиялар отырыстарының күн тәртібіндегі мәселелер бойынша ақпаратты, анықтамаларды, есептерді, шешімдер жобаларын, бұқаралық ақпарат құралдарында нормативтік құқықтық актілер жобаларының жариялануы туралы мәліметтерді, ғылыми сараптамалар мен сарапшылық кеңестердің қорытындыларын, қалалық мәслихаттың енгізілген шешімдерінің жобалары бойынша қажетті келісімдерді және өзге де құжаттаманы сұратуға;
келісім бойынша мемлекеттік органдар мен өзге де ұйымдардың қызметкерлерін қалалық мәслихаттың құзыретіне жататын мәселелерді пысықтауға қатысу үшін тартуға, тиісті шешімдерді әзірлеу үшін уақытша жұмыс топтарын құруға;
депутаттардың сауалдары мен депутаттық ұсыныстардың уақтылы қаралуын және іске асырылуын қамтамасыз ету мақсатында мемлекеттік органдар мен мекемелерге сауалдар жолдауға;
қалалық мәслихаттың құзыретіне кіретін мәселелер бойынша лауазымды тұлғалар мен мемлекеттік органдарға консультациялық-әдістемелік, ақпараттық, ұйымдық-техникалық және өзге де көмек көрсетуге;
2) міндеттері:
қалалық мәслихаттың, оның органдары мен депутаттарының қызметін ұйымдық, құжаттамалық, құқықтық, ақпараттық-талдау тұрғысынан қамтамасыз ету;
қалалық мәслихат қабылдайтын шешімдердің қолданыстағы заңнамаға сәйкестігін қамтамасыз ету;
қалалық мәслихаттың, оның органдары мен депутаттарының қызметін материалдық-техникалық қамтамасыз ету;
халықты қалалық мәслихаттың, оның органдары мен депутаттарының қызметі туралы хабардар етуді қамтамасыз ету;
қалалық мәслихат пен оның органдарының бақылау функцияларының іске асырылуын қамтамасыз ету;
қалалық мәслихатқа жолданған заңды және жеке тұлғалардың өтініштерінің орындалу мерзімдері мен нәтижелерін бақылауды жүзеге асыру;
қалалық мәслихат сессияларының және тұрақты комиссиялар отырыстарының хаттамалануын қамтамасыз ету;
атқарушы органдардың депутаттық сауалдарды қараудың қысқартылған мерзімдерін (15 күнге дейін) сақтауын бақылау.
15.  Функциялары:
қалалық мәслихаттың қарауына енгізілетін нормативтік құқықтық актілер жобаларының және өзге де шешімдер жобаларының Қазақстан Республикасының қолданыстағы заңнамасына сәйкестігін бақылау, қалалық мәслихат қабылдаған нормативтік құқықтық актілерге мониторинг жүргізу;
қалалық мәслихаттың қызметін қамтамасыз етуге арналған шығыстарды айқындау, іссапар шығыстарын өтеу, депутаттарды депутаттық қызметті атқару үшін қажетті кеңсе керек-жарақтарымен және өзге де тауарлармен қамтамасыз ету;
бұқаралық ақпарат құралдарында қалалық мәслихаттың, оның органдары мен депутаттарының қызметі туралы мәліметтерді жариялау, қалалық мәслихат қабылдайтын нормативтік құқықтық актілерді жариялау;
келіп түскен ақпаратты, атқарушы органдар басшыларының есептерін жинау, талдау, қалалық мәслихат депутаттарының алдында өз қызметі туралы есеп беретін мемлекеттік органдардың қызмет нәтижелері туралы анықтамалар дайындау;
қалалық мәслихаттың ресми веб-сайтында қалалық мәслихаттың, оның органдары мен депутаттарының қызметі туралы ақпаратты орналастыру;
Аппарат қызметкерлерінің біліктілігін арттыруды және оларды қайта даярлауды қамтамасыз ету, сондай-ақ жергілікті бюджет қаражаты есебінен Қазақстан Республикасы Президентінің жанындағы білім беру ұйымдарында және олардың филиалдарында мәслихат депутаттарының біліктілігін арттыруды жоспарлау және ұйымдастыру;
белгіленген тәртіппен Аппараттың мүдделерін соттарда және сот инстанцияларында, құқық қорғау органдарында және арнаулы мемлекеттік органдарда, мемлекеттік мекемелерде, меншік нысанына қарамастан кез келген кәсіпорындарда білдіру және қорғау;
Интернет желісінде мәслихат сессияларының міндетті онлайн-трансляцияларын жүргізуді және депутаттық сауалдарға ашық қолжетімділікті ұйымдастыру және техникалық қамтамасыз ету;
әкімдердің халықпен кездесулерінде көтерілген проблемалық мәселелерді шешу жөніндегі іс-қимыл жоспарларының іске асырылу нәтижелерін мәслихаттың қарау рәсімдерін ұйымдық сүйемелдеу;
мәслихат депутаттарының өз сайлау округтерінің халқы алдында әрбір жарты жыл сайын жария есеп беруін ұйымдастыру және қамтамасыз ету;
жергілікті өзін-өзі басқарудың дербестігін кеңейту мәселелері бойынша мәслихаттың жергілікті қоғамдастықтардың жиындарымен және жиналыстарымен өзарі іс-қимылын қамтамасыз ету;
Қазақстан Республикасының қолданыстағы заңнамасында белгіленген өзге де функцияларды жүзеге асыру. 

3-тарау. Мемлекеттік органның бірінші басшысының мәртебесі, өкілеттіктері
16. Аппаратты жалпы басқаруды мәслихат төрағасы жүзеге асырады, ол Аппаратқа жүктелген міндеттердің орындалуына және оның өз өкілеттіктерін жүзеге асыруына дербес жауапты болады.
17. Мәслихат төрағасын мәслихат сессиясында депутаттардың арасынан ашық немесе жасырын дауыс беру арқылы депутаттардың жалпы санының көпшілік даусымен мәслихат сайлайды және қызметтен босатады.
18. Мәслихат төрағасының орынбасары болмайды.
19. Мәслихат төрағасы:
мәслихат сессияларын дайындауды ұйымдастырады, оларды шақырады және оларда төрағалық етеді;
мәслихат шешімдеріне, сессия хаттамаларына, ресми депутаттық сауалдар мен мәслихаттың үндеулеріне қол қояды;
мәслихатты ел ішінде және шетелде мемлекеттік органдармен, ұйымдармен және азаматтармен қарым-қатынаста білдіреді;
мәслихат қызметін ұйымдастыру, сессияларды шақыру мәселелері бойынша, сондай-ақ Аппарат басшысына қатысты кадр мәселелері бойынша өкімдер шығарады;
Қазақстан Республикасының заңнамасында көзделген өзге де өкілеттіктерді жүзеге асырады.
Мәслихат төрағасы болмаған кезеңде оның өкілеттіліктерін мәслихат төрағасының өкімі бойынша мәслихаттың тұрақты комиссияларының бірінің төрағасы немесе мәслихат депутаты уақытша жүзеге асырады.
20. Аппараттың ағымдағы қызметіне басшылықты және оны ұйымдастыруды Қазақстан Республикасының мемлекеттік қызмет туралы заңнамасына сәйкес мәслихат төрағасы қызметке тағайындайтын және қызметтен босататын Аппарат басшысы жүзеге асырады.
21. Аппарат басшысы Аппараттың жоғары әкімшілік лауазымды тұлғасы болып табылады және келесі өкілеттіктерді жүзеге асырады:
Аппаратта Қазақстан Республикасының мемлекеттік қызмет, сыбайлас жемқорлыққа қарсы іс-қимыл және еңбек заңнамасының орындалуын қамтамасыз етеді;
Аппараттың «Б» корпусының мемлекеттік қызметшілерін, сондай-ақ техникалық және қосалқы персоналын мемлекеттік лауазымдарға тағайындайды және лауазымдарынан босатады;
Аппарат қызметкерлеріне қатысты тәртіптік жаза қолдану және көтермелеу шараларын жүзеге асырады;
Аппараттың кадрлық, қаржылық, әкімшілік және ұйымдық-шаруашылық мәселелері бойынша бұйрықтар шығарады;
Аппараттың бюджет қаражатын басқарушысы болып табылады, қаржылық, төлем құжаттарына, мемлекеттік сатып алу шарттарына қол қояды, бірінші қол қою құқығына ие болады;
Аппарат қызметкерлерінің лауазымдық нұсқаулықтарын, еңбек демалыстарының кестелерін бекітеді;
Аппараттағы атқарушылық және еңбек тәртібінің жай-күйіне, қаржы-шаруашылық қызметке, ішкі бақылауды ұйымдастыруға, сондай-ақ сыбайлас жемқорлыққа қарсы іс-қимыл жөніндегі жұмысты ұйымдастыруға дербес жауапты болады;
Қазақстан Республикасының заңнамасында көзделген өзге де өкілеттіктерді жүзеге асырады.
22. Аппарат басшысы уақытша болмаған кезеңде (демалыс, іссапар, уақытша еңбекке жарамсыздық) оның міндеттерін атқару және бірінші қол қою құқығы мәслихат төрағасының өкіміне сәйкес Аппараттың бас мамандарының біріне жүктеледі.

4-тарау. Аппараттың мүлкі
23. Аппараттың заңнамада көзделген жағдайларда жедел басқару құқығында оқшауланған мүлік болуы мүмкін. 
Аппараттың мүлкі оған меншік иесі берген мүлік, сондай-ақ өз қызметі нәтижесінде сатып алынған мүлік (ақшалай кірістерді қоса алғанда) және Қазақстан Республикасының заңнамасында тыйым салынбаған өзге де көздер есебінен қалыптастырылады.
24. Аппаратқа бекітілген мүлік коммуналдық меншікке жатады.
25. Егер заңнамада өзгеше көзделмесе, Аппарат өзіне бекітілген мүлікті және қаржыландыру жоспары бойынша өзіне берілген қаражат есебінен сатып алынған мүлікті өз бетімен иеліктен шығаруға немесе оған өзгедей тәсілмен билік етуге құқығы жоқ.

5-тарау. Аппаратты қайта ұйымдастыру және тарату
26. Аппаратты қайта ұйымдастыру және тарату Қазақстан Республикасының заңнамасына сәйкес жүзеге асырылады.
